b'\n_START_ARTICLE_\nBromaali\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa bromaali on vaaleankeltaista nestett\xc3\xa4. Yhdiste liukenee veteen ja muodostaa kloraalin kaltaisesti vedess\xc3\xa4 hydraatin, jotka kutsutaan bromaalihydraatiksi. Bromaali liukenee my\xc3\xb6s etanoliin ja dietyylieetteriin. Yhdiste voidaan pelkist\xc3\xa4\xc3\xa4 tribromietanoliksi tai hapettaa tribromietikkahapoksi. Bromaalia on eristetty Aspagaropsis-suvun punalevist\xc3\xa4.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nBromaalia voidaan valmistaa bromaamalla paraldehydi\xc3\xa4 tai etanolia tai nukleofiilisella substituutiolla kloraalista ja natriumbromidista. Tuote puhdistetaan tislaamalla. Bromaalia ja sen hydraattia on aikaisemmin k\xc3\xa4ytetty l\xc3\xa4\xc3\xa4ketieteess\xc3\xa4 kloraalin tavoin. Nyky\xc3\xa4\xc3\xa4n yhdistett\xc3\xa4 k\xc3\xa4ytet\xc3\xa4\xc3\xa4n muiden yhdisteiden kuten tribromietanolin, tribromietikkahapon sek\xc3\xa4 hy\xc3\xb6nteismyrkkyjen, l\xc3\xa4\xc3\xa4kkeiden ja v\xc3\xa4riaineiden valmistamiseen.'